Primjena HTML i CSS tehnologija u razvoju mrežnih stranica

4. laboratorijska vježba

# CSS – osnovna stiliziranja/model kutije

## Upute za vježbe

Vježba se radi sa pročišćenim HTML kodom stranice *CSS Zen Garden*. Poštivajući pravila modela kutije potrebno je realizirati stranicu kao na slici preslika ekrana. Obratiti pažnju na razliku između vrijednosti svojstava *padding* i *margin*.

Studentima je zadana vrsta CSS-a:

* Vanjski CSS
* Redačni (inline) CSS dozvoljen je na najviše 1 mjestu u HTML-u

**Nije dozvoljeno dodavati vlastite klase niti identifikatore.**

**Studenti ne smiju premještati dijelove HTML koda.**

**Sve fotografije dodaju se kao pozadinske fotografije (*background-image*).**

Naglasak je na strukturi stranice i postavljanju pozadinskih fotografija na odgovarajuće pozicije.

Poziciju pozadinske fotografije ako je potrebno definirati sa svojstvom *background-position* (<http://www.w3schools.com/cssref/pr_background-position.asp>).

## Prvi bod

1. Stranica treba biti centrirana (margin: 0 auto;), širine 900px
2. Raspored elemenata na stranici prema zadanoj preslici ekrana
3. Pozadinska fotografija (header)
4. Sakrijte elemente koji se ne prikazuju

## Drugi bod

1. Sadržaj cijelog dokumenta
   1. mora biti postavljen na font Ariel, sive boje (#666), veličine 14px.
   2. Pozadinska boja sadržaja #efe9e9
   3. Pozadinska boja dokumenta #4d4c4c
   4. Tamo gdje je potrebno, koristite padding 10px.
2. Naslovi u sadržaju stranice trebaju biti poravnati u desno, plave boje #147 i bijele pozadinske boje
3. Linkove stilizirati na sljedeći način:
   1. Neposjećeni linkovi moraju biti plave boje #147,
   2. Posjećeni linkovi moraju promjeniti boju #009900,
   3. Hover mora imati kurziv slova u boji #6cf,
   4. Active link mora biti bold u #795548 boji.
4. Navedeni HTML ima tri liste:
   1. Naslovi u svim listama trebaju biti napisani velikim slovima (**NE SMIJETE MIJENJATI HTML**)
   2. Ako je potrebno, koristiti padding 10px
   3. Sve liste imaju:
      1. Neposjećeni linkovi moraju biti crvene boje (red)
      2. Posjećeni linkovi moraju promjeniti boju u zelenu (green)
      3. Hover mora imati rozu boju (hotpink)
      4. Active link mora biti u plavoj boji (blue).
   4. Prva lista:
      1. Element u kojem se nalazi prva lista ima pozadinsku boju #ffffff
      2. lista za stil koristi sliku star.png
   5. Druga lista:
      1. Element u kojem se nalazi druga lista ima pozadinsku boju #6cf
      2. boju naslova #ffffff
      3. lista nema nikakav stil,
      4. element liste na hover dobiva žutu pozadnisku boju
   6. Treća lista:
      1. Element u kojem se nalazi treća lista ima *pattern* sliku koja se ponavlja
      2. lista nema nikakav stil
5. Validirati svoj CSS na stranici [http://jigsaw.w3.org/css-validator/#validate\_by\_upload](http://jigsaw.w3.org/css-validator/%23validate_by_upload). Ako naiđete na pogreške, probajte ih otkloniti sami.